title: Kommissionens gennemførelsesforordning (EU) 2016/1766 af 26. september 2016 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Korčulansko maslinovo ulje (BOB))

text:
               5.10.2016

               DA

               Den Europæiske Unions Tidende

               L 270/1

         KOMMISSIONENS GENNEMFØRELSESFORORDNING (EU) 2016/1766
   af 26. september 2016
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Korčulansko maslinovo ulje (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kroatiens ansøgning om registrering af betegnelsen »Korčulansko maslinovo ulje« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Korčulansko maslinovo ulje« registreres —

         VEDTAGET DENNE FORORDNING:
   Artikel 1
   Betegnelsen »Korčulansko maslinovo ulje« (BOB) registreres.
   Betegnelsen i stk. 1 henviser til et produkt i kategori 1.5. Fedtstoffer (smør, margarine, olier m.m.), i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 26. september 2016.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 187 af 26.5.2016, s. 21.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) nr. 1009/2011 af 12. oktober 2011 om faste importværdier med henblik på fastsættelse af indgangsprisen for visse frugter og grøntsager

text:
               13.10.2011

               DA

               Den Europæiske Unions Tidende

               L 268/12

         KOMMISSIONENS GENNEMFØRELSESFORORDNING (EU) Nr. 1009/2011
   af 12. oktober 2011
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtning:
   Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning —
   VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft den 13. oktober 2011.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. oktober 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1371/2011 af 21. december 2011 om ændring af gennemførelsesforordning (EU) nr. 961/2011 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima  EØS-relevant tekst

text:
               22.12.2011

               DA

               Den Europæiske Unions Tidende

               L 341/41

         KOMMISSIONENS GENNEMFØRELSESFORORDNING (EU) Nr. 1371/2011
   af 21. december 2011
   om ændring af gennemførelsesforordning (EU) nr. 961/2011 om særlige importbetingelser for foder og fødevarer, der har oprindelse i eller er afsendt fra Japan efter ulykken på atomkraftværket i Fukushima
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b), nr. ii), og
   ud fra følgende betragtninger:

               (1)

               I henhold til artikel 53 i forordning (EF) nr. 178/2002 kan der vedtages relevante EU-beredskabsforanstaltninger vedrørende fødevarer og foder, der er importeret fra et tredjeland, for at beskytte menneskers sundhed, dyresundheden eller miljøet, hvis denne risiko ikke kan styres på tilfredsstillende vis ved hjælp af de foranstaltninger, der træffes af medlemsstaterne hver for sig.

               (2)

               Efter ulykken på atomkraftværket i Fukushima den 11. marts 2011 blev Kommissionen orienteret om, at indholdet af radionukleider i visse fødevarer med oprindelse i Japan, f.eks. mælk og spinat, oversteg de indgrebsværdier for fødevarer, der gælder i Japan. En sådan kontaminering kan udgøre en trussel mod folke- og dyresundheden i Unionen, og derfor blev Kommissionens gennemførelsesforordning (EU) nr. 961/2011 (2) vedtaget.

               (3)

               De japanske myndigheder overvåger tilstedeværelsen af radioaktivitet i foder og fødevarer, og det fremgår af de rapporterede analyseresultater, at visse former for foder og fødevarer i præfekturer tæt på atomkraftværket i Fukushima fortsat indeholder radioaktivitetsniveauer over maksimalgrænseværdierne. Foranstaltningernes anvendelsesdato bør derfor forlænges med yderligere tre måneder.

               (4)

               Et betydeligt antal prøver, som de japanske myndigheder har udtaget fra foder og fødevarer produceret i præfekturet Nagano, viser, at produktionen af foder og fødevarer i det pågældende præfektur kun i meget begrænset omfang er påvirket af ulykken på atomkraftværket i Fukushima, idet kun én prøve af svampe ud af over 1 800 prøver af foder og fødevarer fra Nagano overskred grænserne for radioaktivitet. Navnlig havde næsten alle prøver et ikke-påviseligt radioaktivitetsniveau, og man kunne kun i få prøver konstatere betydelige radioaktivitetsniveauer. Derfor bør det pågældende præfektur ikke længere indgå i den zone, hvor der er krav om testning forud for eksport til Unionen af alle former for foder og fødevarer med oprindelse i disse præfekturer.

               (5)

               De analytiske resultater af importkontrollen udført af de kompetente myndigheder i medlemsstaterne har hidtil været meget lovende og viser, at kontrolforanstaltningerne, for så vidt angår foder og fødevarer til eksport til EU, anvendes korrekt og effektivt af de japanske myndigheder. Derfor bør man ved næste gennemgang af foranstaltningerne overveje at nedbringe hyppigheden af importkontrollen.

               (6)

               Da halveringstiden for jod-131 er kort (ca. 8 dage), og der ikke er blevet rapporteret om nye emissioner af jod-131 til miljøet på det seneste, kan der ikke længere konstateres tilstedeværelse af jod-131 i foder og fødevarer eller i miljøet. Da risikoen for nye emissioner af jod-131 er meget lille, bør kravet om analyse for tilstedeværelse af jod-131 falde bort.

               (7)

               For at lette udstedelsen af erklæringer er det hensigtsmæssigt at tillade den kompetente myndighed at udpege en instans, som er bemyndiget til i visse tilfælde at underskrive erklæringer under den kompetente japanske myndigheds myndighed og tilsyn.

               (8)

               Gennemførelsesforordning (EU) nr. 961/2011 bør derfor ændres i overensstemmelse hermed.

               (9)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Ændring af bestemmelserne
   I forordning (EU) nr. 961/2011 foretages følgende ændringer:

               1)

               Artikel 2, stk. 3, affattes således:
               »3.   Alle sendinger af produkter omhandlet i artikel 1 skal ledsages af en erklæring, hvori det attesteres:

                           a)

                           at produktet er blevet høstet og/eller forarbejdet inden den 11. marts 2011, eller

                           b)

                           at produktet har oprindelse i og er afsendt fra andre præfekturer end Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa og Shizuoka, eller

                           c)

                           at produktet er afsendt fra præfekturerne Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa og Shizuoka, men ikke har oprindelse i nogen af disse præfekturer, og ikke er blevet eksponeret for radioaktivitet under transporten, eller

                           d)

                           hvis et produkt har oprindelse i præfekturerne Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa og Shizuoka, at produktets indhold af radionukleiderne cæsium-134 og cæsium-137 ikke overstiger de maksimalgrænseværdier, der er fastsat i bilag II til denne forordning.«

               2)

               Artikel 2, stk. 5, affattes således:
               »5.   Erklæringen omhandlet i stk. 3 udfærdiges i overensstemmelse med modellen i bilag I. For produkter omhandlet i stk. 3, litra a), b), eller c), skal erklæringen underskrives af en bemyndiget repræsentant for den kompetente myndighed i Japan eller af en bemyndiget repræsentant for en instans bemyndiget af den kompetente myndighed i Japan under den kompetente myndigheds myndighed og tilsyn. For produkter omhandlet i stk. 3, litra d), skal erklæringen underskrives af en bemyndiget repræsentant for den kompetente myndighed i Japan og ledsages af en analyserapport med resultaterne af prøveudtagningen og analysen.«

               3)

               Artikel 5, stk. 1, affattes således:
               »1.   De kompetente myndigheder på grænsekontrolstedet eller det udpegede indgangssted foretager:

                           a)

                           dokumentkontrol af alle sendinger af produkter omhandlet i artikel 1 og

                           b)

                           identitetskontrol og fysisk kontrol, herunder laboratorieanalyser, for forekomst af cæsium-134 og cæsium-137 af mindst:

                                       —

                                       10 % af sendinger af produkter omhandlet i artikel 2, stk. 3, litra d), og

                                       —

                                       20 % af sendinger af produkter omhandlet i artikel 2, stk. 3, litra b) og c).«

               4)

               I artikel 10, stk. 2, ændres datoen »31. december 2011« til »31. marts 2012«.

               5)

               Bilag I erstattes af teksten i bilaget til nærværende forordning.

         Artikel 2
   Ikrafttrædelse
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. december 2011.

            På Kommissionens vegne

         José Manuel BARROSO

            Formand

      (1)  EFT L 31 af 1.2.2002, s. 1.

      (2)  EUT L 252 af 28.9.2011, s. 10.

      BILAG

            »BILAG I


title: Kommissionens gennemførelsesforordning (EU) 2017/795 af 10. maj 2017 om godkendelse af pyrogen, syntetisk amorft, nano, overfladebehandlet siliciumdioxid som et eksisterende aktivstof til anvendelse i biocidholdige produkter af produkttype 18 (EØS-relevant tekst. )

text:
               11.5.2017

               DA

               Den Europæiske Unions Tidende

               L 120/10

         KOMMISSIONENS GENNEMFØRELSESFORORDNING (EU) 2017/795
   af 10. maj 2017
   om godkendelse af pyrogen, syntetisk amorft, nano, overfladebehandlet siliciumdioxid som et eksisterende aktivstof til anvendelse i biocidholdige produkter af produkttype 18
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:

               (1)

               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Listen omfatter siliciumdioxid (som nanomateriale bestående af aggregater og agglomerater), der som følge af vurderingen skal omdøbes til pyrogen, syntetisk amorft, nano, overfladebehandlet siliciumdioxid.

               (2)

               Pyrogen, syntetisk amorft, nano, overfladebehandlet siliciumdioxid er blevet vurderet til anvendelse i produkter af produkttype 18, insekticider, acaricider og produkter til bekæmpelse af andre leddyr, jf. bilag V til forordning (EU) nr. 528/2012.

               (3)

               Frankrig blev udpeget som kompetent vurderingsmyndighed og fremsendte vurderingsrapporten sammen med sine henstillinger den 18. december 2015.

               (4)

               I overensstemmelse med artikel 7, stk. 2, i delegeret forordning (EU) nr. 1062/2014 fremsatte Udvalget for Biocidholdige Produkter den 11. oktober 2016 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner.

               (5)

               Det fremgår af udtalelsen, at biocidholdige produkter af produkttype 18, som indeholder pyrogen, syntetisk amorft, nano, overfladebehandlet siliciumdioxid, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

               (6)

               Derfor bør pyrogen, syntetisk amorft, nano, overfladebehandlet siliciumdioxid godkendes til anvendelse i biocidholdige produkter af produkttype 18, forudsat at visse specifikationer og betingelser er opfyldt.

               (7)

               Da pyrogen, syntetisk amorft, nano, overfladebehandlet siliciumdioxid som vurderet er et nanomateriale, bør godkendelsen omfatte sådanne nanomaterialer, jf. artikel 4, stk. 4, i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.

               (8)

               Der bør gå en rimelig tid, inden et aktivstof godkendes, således at de berørte parter kan træffe de fornødne forberedelser til at opfylde de nye krav.

               (9)

               Foranstaltningerne i denne forordning er i overensstemmelse med udtalelse fra Det Stående Udvalg for Biocidholdige Produkter —

         VEDTAGET DENNE FORORDNING:
   Artikel 1
   Pyrogen, syntetisk amorft, nano, overfladebehandlet siliciumdioxid godkendes som et aktivstof til anvendelse i biocidholdige produkter af produkttype 18 med forbehold af specifikationerne og betingelserne i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. maj 2017.

            På Kommissionens vegne

         Jean-Claude JUNCKER

            Formand

      (1)  EUT L 167 af 27.6.2012, s. 1.

      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).

      BILAG

                  Almindeligt anvendt navn

                  IUPAC-navn
                  Identifikationsnr.

                  Aktivstoffets minimumsrenhedsgrad (1)

                  Strukturmæssige kendetegn (2)

                  Godkendelsesdato

                  Udløbsdato for godkendelsen

                  Produkttype

                  Særlige betingelser

                  Pyrogen, syntetisk amorft, nano, overfladebehandlet siliciumdioxid

                  IUPAC-navn:
                  Silanamin, 1,1,1-trimethyl-N-(trimethylsilyl)-, hydrolyseprodukter med silica
                  EF-nr.: 272-697-1
                  CAS-nr.: 68909-20-6

                  998 g/kg (kernens renhedsgrad målt efter tænding)

                              —

                              Kulstofindhold: 3,0-4,0 %

                              —

                              Primær partikelstørrelse: 6,9-8,6 nm;

                              —

                              Specifikt overfladeareal: 217-225 m2/g

                              —

                              Størrelse af stabile aggregatpartikler: > 70 nm

                              —

                              Overfladebehandling: ved > 90 % af overfladen, som er overfladebehandlet med hexamethylsilazan (CAS 999-97-3)

                  1. november 2018

                  31. oktober 2028

                  18

                  Godkendelserne af biocidholdige produkter meddeles på følgende betingelser:

                              1)

                              Ved vurderingen af produktet skal der lægges særlig vægt på den eksponering, de risici og den effektivitet, der er forbundet med enhver anvendelse, som er omfattet af ansøgningen om godkendelse, men som ikke har været behandlet i risikovurderingen af aktivstoffet på EU-plan.

                              2)

                              I betragtning af de risici, der er konstateret for de anvendelser, der er vurderet ved vurderingen af produktet, skal der lægges særlig vægt på erhvervsmæssige brugere.

                              3)

                              For produkter, som kan føre til restkoncentrationer i fødevarer eller foder, undersøges behovet for at fastsætte nye eller ændre eksisterende maksimalgrænseværdier i overensstemmelse med Europa-Parlamentets og Rådets forordning (EF) nr. 470/2009 (3) eller Europa-Parlamentets og Rådets forordning (EF) nr. 396/2005 (4), og der træffes alle hensigtsmæssige risikobegrænsende foranstaltninger for at sikre, at gældende maksimalgrænseværdier ikke overskrides.

         (1)  Renheden som angivet i denne kolonne er det minimum af renheden af aktivstoffet, der er blevet vurderet efter artikel 89, stk. 1, i forordning (EU) nr. 528/2012. Aktivstoffet i det produkt, der markedsføres, kan have samme eller en anden renhedsgrad, hvis der er påvist teknisk ækvivalens med det vurderede aktivstof.

         (2)  De strukturmæssige kendetegn som angivet i denne kolonne er de strukturmæssige kendetegn ved aktivstoffet, der er anvendt til vurderingen efter artikel 1 i forordning (EU) nr. 528/2012.

         (3)  Europa-Parlamentets og Rådets forordning (EF) nr. 470/2009 af 6. maj 2009 om fællesskabsprocedurer for fastsættelse af grænseværdier for restkoncentrationer af farmakologisk virksomme stoffer i animalske fødevarer, om ophævelse af Rådets forordning (EØF) nr. 2377/90 og om ændring af Europa-Parlamentets og Rådets direktiv 2001/82/EF og Europa-Parlamentets og Rådets forordning (EF) nr. 726/2004 (EUT L 152 af 16.6.2009, s. 11).

         (4)  Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).


title: Kommissionens gennemførelsesforordning (EU) 2016/988 af 20. juni 2016 om fastsættelse af de mængder, som skal overføres til mængden for delperioden 1. oktober til 31. december 2016, inden for rammerne af de toldkontingenter for svinekød, der er åbnet ved forordning (EF) nr. 442/2009

text:
               21.6.2016

               DA

               Den Europæiske Unions Tidende

               L 162/8

         KOMMISSIONENS GENNEMFØRELSESFORORDNING (EU) 2016/988
   af 20. juni 2016
   om fastsættelse af de mængder, som skal overføres til mængden for delperioden 1. oktober til 31. december 2016, inden for rammerne af de toldkontingenter for svinekød, der er åbnet ved forordning (EF) nr. 442/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 2 og 3, og
   ud fra følgende betragtninger:

               (1)

               Ved Kommissionens forordning (EF) nr. 442/2009 (2) blev der åbnet årlige toldkontingenter for import af svinekødsprodukter. Kontingenterne i bilag I, del B, i nævnte forordning forvaltes efter metoden »samtidig behandling«.

               (2)

               De mængder, der er ansøgt om i de ansøgninger om importlicens, som er indgivet i perioden 1. til 7. juni 2016 for delperioden 1. juli til 30. september 2016, er mindre end de disponible mængder. Det bør derfor fastsættes, hvilke mængder der ikke er omfattet af ansøgninger om licens, og disse mængder bør overføres til mængden for den efterfølgende kontingentdelperiode.

               (3)

               For at sikre at foranstaltningerne forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De mængder, der ikke er omfattet af ansøgninger om importlicens i henhold til forordning (EF) nr. 442/2009, og som skal overføres til delperioden 1. oktober til 31. december 2016, er anført i bilaget til denne forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juni 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 442/2009 af 27. maj 2009 om åbning og forvaltning af visse fællesskabstoldkontingenter for svinekød (EUT L 129 af 28.5.2009, s. 13).

      BILAG

                  Løbenummer

                  Mængder, der ikke er omfattet af ansøgninger om licens, og som skal lægges til de disponible mængder for delperioden 1. oktober til 31. december 2016
                  (kg)

                  09.4038

                  8 516 250

                  09.4170

                  1 230 500

                  09.4204

                  1 156 000


title: Kommissionens gennemførelsesforordning (EU) nr. 769/2011 af 2. august 2011 om fastsættelse af en tildelingskoefficient for den midlertidige ekstraordinære EU-støtte til frugt- og grøntsagssektoren

text:
               3.8.2011

               DA

               Den Europæiske Unions Tidende

               L 200/18

         KOMMISSIONENS GENNEMFØRELSESFORORDNING (EU) Nr. 769/2011
   af 2. august 2011
   om fastsættelse af en tildelingskoefficient for den midlertidige ekstraordinære EU-støtte til frugt- og grøntsagssektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 585/2011 af 17. juni 2011 om midlertidige ekstraordinære støtteforanstaltninger for frugt- og grøntsagssektoren (2), særlig artikel 7, stk. 3, og
   ud fra følgende betragtninger:

               (1)

               Ved gennemførelsesforordning (EU) nr. 585/2011 blev der indført midlertidige ekstraordinære støtteforanstaltninger for frugt- og grøntsagssektoren som følge af et udbrud af Escherichia coli (E. coli) i Tyskland, som skabte store forstyrrelser på markedet for frugt og grøntsager i EU.

               (2)

               Af de oplysninger, som medlemsstaterne har meddelt i henhold til artikel 7, stk. 2, i forordning (EU) nr. 585/2011, fremgår det, at ansøgningerne om EU-støtte ikke har overskredet det maksimale støttebeløb, der er fastsat i nævnte forordnings artikel 2. Der bør derfor fastsættes en tildelingskoefficient på 100 % for de pågældende ansøgninger.

               (3)

               Af hensyn til klarheden bør producentorganisationer og producenter, der ikke er medlem af sådanne organisationer, som har ansøgt om EU-støtte, hurtigt underrettes om den af Kommissionen fastsatte tildelingskoefficient. Med henblik på en effektiv forvaltning af foranstaltningen bør forordningen derfor træde i kraft på dagen for offentliggørelsen —

         VEDTAGET DENNE FORORDNING:
   Artikel 1
   De ansøgninger om EU-støtte, som medlemsstaterne modtog i perioden 26. maj 2011 til 30. juni 2011, og som medlemsstaternes myndigheder har meddelt Kommissionen i henhold til artikel 7, stk. 2, i gennemførelsesforordning (EU) nr. 585/2011, imødekommes efter anvendelse af en tildelingskoefficient på 100 %.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. august 2011.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 160 af 18.6.2011, s. 71.


title: Kommissionens gennemførelsesforordning (EU) 2016/1091 af 5. juli 2016 om faste importværdier med henblik på fastsættelse af indgangsprisen for visse frugter og grøntsager

text:
               6.7.2016

               DA

               Den Europæiske Unions Tidende

               L 180/33

         KOMMISSIONENS GENNEMFØRELSESFORORDNING (EU) 2016/1091
   af 5. juli 2016
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. juli 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 766/2011 af 29. juli 2011 om registrering af en betegnelse i registret over beskyttede oprindelsesbetegnelser og beskyttede geografiske betegnelser [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (BOB)]

text:
               3.8.2011

               DA

               Den Europæiske Unions Tidende

               L 200/12

         KOMMISSIONENS GENNEMFØRELSESFORORDNING (EU) Nr. 766/2011
   af 29. juli 2011
   om registrering af en betegnelse i registret over beskyttede oprindelsesbetegnelser og beskyttede geografiske betegnelser [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (BOB)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 7, stk. 4, første afsnit, og
   ud fra følgende betragtninger:

               (1)

               I henhold til artikel 6, stk. 2, første afsnit, i forordning (EF) nr. 510/2006 er Grækenlands ansøgning om registrering af betegnelsen «Ξύγαλο Σητείας (Xygalo Siteias)/Ξίγαλο Σητείας (Xigalo Siteias)» blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 7 i forordning (EF) nr. 510/2006, bør betegnelsen registreres —

         VEDTAGET DENNE FORORDNING:
   Artikel 1
   Betegnelsen i bilaget registreres.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2011.

            På Kommissionens vegne For formanden

         Dacian CIOLOŞ

            Medlem af Kommissionen

      (1)  EUT L 93 af 31.3.2006, s. 12.

      (2)  EUT C 312 af 17.11.2010, s. 25.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.3.   Oste

      GRÆKENLAND
      Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (BOB)


title: Kommissionens gennemførelsesforordning (EU) 2016/241 af 19. februar 2016 om ophævelse af suspensionen af indsendelse af ansøgninger om importlicenser under visse toldkontingenter for sukkerprodukter, der blev åbnet ved forordning (EF) nr. 891/2009

text:
               20.2.2016

               DA

               Den Europæiske Unions Tidende

               L 45/9

         KOMMISSIONENS GENNEMFØRELSESFORORDNING (EU) 2016/241
   af 19. februar 2016
   om ophævelse af suspensionen af indsendelse af ansøgninger om importlicenser under visse toldkontingenter for sukkerprodukter, der blev åbnet ved forordning (EF) nr. 891/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 1 og 3, og
   ud fra følgende betragtninger:

               (1)

               Kommissionens forordning (EF) nr. 891/2009 (2) åbnede de årlige toldkontingenter for import af sukkerprodukter.

               (2)

               Indsendelse af importlicensansøgninger under løbenummer 09.4320 blev suspenderet fra den 29. september 2015 ved Kommissionens gennemførelsesforordning (EU) 2015/1733 (3).

               (3)

               Efter meddelelserne om ikke-udnyttede eller delvist udnyttede licenser findes der på ny disponible mængder for dette løbenummer. Suspenderingen af ansøgninger bør derfor ophæves i henhold til artikel 5, stk. 2, i forordning (EF) nr. 891/2009.

               (4)

               For at sikre, at foranstaltningen forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   Suspensionen af indsendelse af ansøgninger om importlicenser vedrørende løbenummer 09.4320, der blev fastsat ved gennemførelsesforordning (EU) 2015/1733, ophæves.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2016.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).

      (3)  Kommissionens gennemførelsesforordning (EU) 2015/1733 af 28. september 2015 om fastsættelse af den tildelingskoefficient, som skal anvendes på de ansøgninger om importlicens, der er indgivet fra 8. til 14. september 2015 inden for rammerne af de toldkontingenter, der blev åbnet for sukker ved forordning (EF) nr. 891/2009 og om suspension af indsendelse af ansøgninger om sådanne licenser (EUT L 252 af 29.9.2015, s. 40).


title: Kommissionens gennemførelsesforordning (EU) 2016/865 af 31. maj 2016 om indledning af en undersøgelse af den mulige omgåelse af de antidumpingforanstaltninger, der indførtes ved gennemførelsesforordning (EU) 2015/2384 på importen af visse typer folie af aluminium med oprindelse i Folkerepublikken Kina, ved at importere visse let ændrede typer af folie af aluminium med oprindelse i Folkerepublikken Kina, og om at registrere denne import

text:
               1.6.2016

               DA

               Den Europæiske Unions Tidende

               L 144/35

         KOMMISSIONENS GENNEMFØRELSESFORORDNING (EU) 2016/865
   af 31. maj 2016
   om indledning af en undersøgelse af den mulige omgåelse af de antidumpingforanstaltninger, der indførtes ved gennemførelsesforordning (EU) 2015/2384 på importen af visse typer folie af aluminium med oprindelse i Folkerepublikken Kina, ved at importere visse let ændrede typer af folie af aluminium med oprindelse i Folkerepublikken Kina, og om at registrere denne import
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13, stk. 3, og artikel 14, stk. 5,
   efter at have underrettet medlemsstaterne, og
   ud fra følgende betragtninger:
   A.   ANMODNING

               (1)

               Europa-Kommissionen (»Kommissionen«) har modtaget en anmodning i henhold til artikel 13, stk. 3, og artikel 14, stk. 5, i grundforordningen om en undersøgelse af den mulige omgåelse af de antidumpingforanstaltninger, der er indført på importen af visse typer folie af aluminium med oprindelse i Folkerepublikken Kina (»Kina«), ved at importere visse let ændrede typer af folie af aluminium med oprindelse i Kina, og om at registrere denne import.

               (2)

               Anmodningen blev indgivet den 18. april 2015. Ansøgeren har anmodet om anonymitet og har behørigt begrundet det i anmodningen. Kommissionen mener, at der er tilstrækkelig grund til at indrømme ansøgeren anonymitet.

         B.   VARE

               (3)

               Den vare, der er genstand for den mulige omgåelse, er folie af aluminium af en tykkelse på mindst 0,008 mm og højst 0,018 mm, uden underlag, kun valset, i ruller af en bredde på højst 650 mm og af en vægt på over 10 kg med oprindelse i Kina, i øjeblikket henhørende under KN-kode ex 7607 11 19 (Taric-kode 7607111910) (»den pågældende vare«). Det er denne vare, som de nuværende foranstaltninger gælder for.

               (4)

               De varer, der er genstand for undersøgelse af den mulige omgåelse, har de samme væsentlige egenskaber som den pågældende vare, der er beskrevet i foregående betragtning. Varerne kan dog også være udglødet og fremlægges også ved indførsel som:

                           —

                           folie af aluminium, af en tykkelse på mindst 0,007 mm og mindre end 0,008 mm, uanset rullernes bredde, eller

                           —

                           folie af aluminium, af en tykkelse på mindst 0,008 mm og højst 0,018 mm, i ruller af en bredde på over 650 mm, eller

                           —

                           folie af aluminium, af en tykkelse på over 0,018 mm og mindre end 0,021 mm, uanset rullernes bredde, eller

                           —

                           folie af aluminium, af en tykkelse på mindst 0,021 mm og højst 0,045 mm, ved mindst to lag, uanset rullernes bredde.

               (5)

               De første af de tre ovennævnte varer er i øjeblikket henhørende under den samme KN-kode som den pågældende vare, men under andre Taric-koder (7607111930, 7607111940 og 7607111950).

               (6)

               Den sidste vare henhører under en anden KN-kode end den pågældende vare (nemlig KN-kode ex 7607 11 90) og Taric-kode 7607119045 og 7607119080.

               (7)

               Alle ovennævnte varer har også oprindelse i Kina (»de undersøgte varer«).

         C.   GÆLDENDE FORANSTALTNINGER

               (8)

               De gældende foranstaltninger, der påstås omgået, er de antidumpingforanstaltninger, der indførtes ved Kommissionens gennemførelsesforordning (EU) 2015/2384 (2) (»de gældende foranstaltninger«).

         D.   BEGRUNDELSE

               (9)

               Anmodningen indeholder tilstrækkelige umiddelbare beviser for, at de antidumpingforanstaltninger, der blev indført over for den pågældende vare, bliver omgået gennem praksisser, fremgangsmåder eller bearbejdning, for hvilke der ikke foreligger nogen tilstrækkelig gyldig grund eller økonomisk begrundelse ud over indførelsen af antidumpingtolden.

               (10)

               De umiddelbare beviser er følgende:

               (11)

               Baseret på kinesiske eksportstatistikker og Eurostats importstatistikker fastsatte ansøgeren udviklingen i importen af hver af de let ændrede undersøgte varer for en periode, der begyndte i 2008 og sluttede i 2015. Ved at sammenligne udviklingen i importen af den pågældende vare med importen af de let ændrede undersøgte varer påviste ansøgeren en kraftig vækst i importen af de let ændrede undersøgte varer samt et tilsvarende fald i importen af den pågældende vare. Ansøgeren påviste især, at importmængderne af de let ændrede undersøgte varer svarede til mængderne af den pågældende vare før indførelsen af de oprindelige antidumpingforanstaltninger ved forordning (EF) nr. 925/2009 (3). Derved påviste ansøgeren, at der var sket en ændring i handelsmønstret.

               (12)

               For hver omgåelsespraksis fremlagde ansøgeren desuden detaljerede oplysninger om den udbredte brug af denne praksis og at der ikke foreligger nogen tilstrækkelig gyldig grund eller økonomisk begrundelse ud over indførelsen af tolden herfor.

               (13)

               På grundlag af de foreliggende oplysninger har ansøgeren godtgjort, at eksportpriserne på de let ændrede undersøgte varer med oprindelse i Kina ved hver omgåelsespraksis underbød EU-erhvervsgrenens priser i betydelig grad. Derfor undergraver importen af de let ændrede undersøgte varer med oprindelse i Kina de afhjælpende virkninger af antidumpingforanstaltningerne hvad angår priser og mængder.

               (14)

               Sluttelig foretog ansøgeren — på grundlag af de oplysninger han med rimelighed kunne råde over — beregninger af dumpingmargenen, der viser, at ved hver omgåelsespraksis indføres de let ændrede undersøgte varer i EU til dumpingpriser.

         E.   PROCEDURE

               (15)

               Set i lyset af ovenstående har Kommissionen konkluderet, at der foreligger tilstrækkelige beviser til at berettige indledningen af en undersøgelse, jf. grundforordningens artikel 13, stk. 3, og gøre importen af de undersøgte varer til genstand for registrering, jf. grundforordningens artikel 14, stk. 5.

         a)   Spørgeskemaer

               (16)

               For at indhente de oplysninger, som Kommissionen anser for nødvendige for undersøgelsen, vil den udsende spørgeskemaer til de kendte eksportører/producenter og sammenslutninger af eksportører/producenter i Kina, til de kendte importører og importørsammenslutninger i Unionen og til myndighederne i Kina. Der kan, hvis det er hensigtsmæssigt, også indhentes oplysninger fra EU-erhvervsgrenen.

               (17)

               Under alle omstændigheder bør alle interesserede parter rette henvendelse til Kommissionen, dog ikke efter den frist, der er fastsat i denne forordnings artikel 3, og anmode om et spørgeskema inden for den frist, der er fastsat i denne forordnings artikel 3, stk. 1, idet fristen i denne forordnings artikel 3, stk. 2, gælder for alle interesserede parter.

               (18)

               Myndighederne i Kina vil blive underrettet om indledningen af undersøgelsen.

         b)   Indhentning af oplysninger og afholdelse af høringer

               (19)

               Alle interesserede parter opfordres til at tilkendegive deres synspunkter skriftligt og fremlægge dokumentation herfor. Kommissionen kan desuden høre interesserede parter, hvis de anmoder skriftligt herom og kan godtgøre, at der er særlige grunde til, at de bør høres.

         c)   Fritagelse for registrering af import eller for foranstaltninger

               (20)

               I henhold til grundforordningens artikel 13, stk. 4, kan import af de undersøgte varer fritages for registrering eller foranstaltninger, hvis importen ikke indebærer en omgåelse.

               (21)

               Da den mulige omgåelse kan finde sted uden for Unionen, kan der i overensstemmelse med grundforordningens artikel 13, stk. 4, bevilges fritagelser for producenter af de undersøgte varer i Kina, som kan godtgøre, at de ikke er forretningsmæssigt forbundet (4) med nogen producent, der er omfattet af foranstaltningerne (5), og hvis det kan fastslås, at de ikke er involveret i nogen form for omgåelse, som defineret i grundforordningens artikel 13, stk. 1 og 2. Producenter, som ønsker at opnå fritagelse, bør indgive en behørigt dokumenteret anmodning inden for den frist, der er fastsat i denne forordnings artikel 3, stk. 3.

         F.   REGISTRERING

               (22)

               I henhold til grundforordningens artikel 14, stk. 5, skal importen af de undersøgte varer gøres til genstand for registrering for at sikre, at der kan opkræves et passende beløb i antidumpingtold fra den dato, hvor der blev indført registrering af denne import, hvis det som resultat af undersøgelsen konstateres, at der forekommer omgåelse.

         G.   FRISTER

               (23)

               Af hensyn til en forsvarlig forvaltning bør der fastsættes frister, inden for hvilke:

                           —

                           interesserede parter kan give sig til kende over for Kommissionen, fremsætte deres synspunkter skriftligt og indsende spørgeskemabesvarelser eller andre oplysninger, der skal tages i betragtning i forbindelse med undersøgelsen

                           —

                           producenter i Kina kan anmode om fritagelse for registrering af import eller for foranstaltninger

                           —

                           interesserede parter kan fremsætte skriftlig anmodning om at blive hørt af Kommissionen.

               (24)

               Det skal bemærkes, at de fleste proceduremæssige rettigheder, der er fastsat i grundforordningen, kun kan respekteres, hvis parterne henvender sig til Kommissionen inden for de frister, der nævnes i denne forordnings artikel 3.

         H.   MANGLENDE SAMARBEJDSVILJE

               (25)

               Hvis en af de interesserede parter nægter at give adgang til de nødvendige oplysninger eller undlader at afgive dem inden for de fastsatte frister eller på anden måde lægger væsentlige hindringer i vejen for undersøgelsen, kan der drages positive eller negative konklusioner på grundlag af de foreliggende faktiske oplysninger, jf. grundforordningens artikel 18.

               (26)

               Hvis det konstateres, at en interesseret part har givet urigtige eller vildledende oplysninger, skal der ses bort fra disse oplysninger, og der kan gøres brug af de foreliggende faktiske oplysninger.

               (27)

               Hvis en af de interesserede parter helt eller delvist undlader at samarbejde, og der derfor drages konklusioner på grundlag af de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde udvist samarbejdsvilje.

               (28)

               Hvis en af de interesserede parter ikke indsender svar elektronisk, anses dette ikke for manglende samarbejdsvilje, forudsat at den pågældende part kan påvise, at indsendelse af svar på den ønskede måde ville indebære en urimelig ekstra byrde eller urimelige ekstra omkostninger. Den interesserede part bør omgående kontakte Kommissionen.

         I.   TIDSPLAN FOR UNDERSØGELSEN

               (29)

               Undersøgelsen vil i henhold til grundforordningens artikel 13, stk. 3, blive afsluttet senest ni måneder efter datoen for denne forordnings ikrafttræden.

         J.   BEHANDLING AF PERSONOPLYSNINGER

               (30)

               Det skal bemærkes, at personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EF) nr. 45/2001 (6).

         K.   HØRINGSKONSULENT

               (31)

               Interesserede parter kan anmode om, at høringskonsulenten i handelsprocedurer griber ind. Høringskonsulenten optræder som formidler mellem de interesserede parter og Kommissionens undersøgelsestjenester. Høringskonsulenten gennemgår anmodninger om aktindsigt, tvister med hensyn til oplysningernes fortrolighed, anmodninger om forlængelse af frister og anmodninger fra tredjeparter om at blive hørt. Høringskonsulenten kan arrangere en høring med en individuel interesseret part og mægle for at sikre, at de interesserede parters ret til at forsvare sig udøves fuldt ud.

               (32)

               En anmodning om en høring med høringskonsulenten skal indgives skriftligt og begrundes. Høringskonsulenten vil også skabe mulighed for en høring med parterne, hvor der bliver lejlighed til at fremsætte andre synspunkter og fremføre modargumenter.

               (33)

               Yderligere oplysninger og kontaktoplysninger findes på høringskonsulentens undersider på Generaldirektoratet for Handels hjemmeside: http://ec.europa.eu/trade/trade-policy-and-you/contacts/hearing-officer/.

         VEDTAGET DENNE FORORDNING:
   Artikel 1
   Der indledes en undersøgelse i henhold til artikel 13, stk. 3, i Rådets forordning (EF) nr. 1225/2009 for at fastslå, om importen til Unionen af:

               —

               folie af aluminium, af en tykkelse på mindst 0,007 mm og mindre end 0,008 mm, uden underlag, kun valset, i ruller, af en vægt på over 10 kg, uanset bredden, også udglødet, eller

               —

               folie af aluminium, af en tykkelse på mindst 0,008 mm og højst 0,018 mm, uden underlag, kun valset, i ruller, af en vægt på over 10 kg og en bredde på over 650 mm, også udglødet, eller

               —

               folie af aluminium, af en tykkelse på over 0,018 mm og mindre end 0,021 mm, uden underlag, kun valset, i ruller, af en vægt på over 10 kg, uanset bredden, også udglødet, eller

               —

               folie af aluminium, af en tykkelse på mindst 0,021 mm og højst 0,045 mm, uden underlag, kun valset, i ruller, af en vægt på over 10 kg, uanset bredden, også udglødet, ved mindst to lag,

         med oprindelse i Folkerepublikken Kina, i øjeblikket henhørende under KN-kode ex 7607 11 19 (Taric-kode 7607111930, 7607111940 og 7607111950) og ex 7607 11 90 (Taric-kode 7607119045 og 7607119080), omgår de foranstaltninger, der er indført ved gennemførelsesforordning (EU) 2015/2384.
   Artikel 2
   I medfør af artikel 13, stk. 3, og artikel 14, stk. 5, i forordning (EF) nr. 1225/2009 skal toldmyndighederne tage de nødvendige skridt til registrering af den import til Unionen, der er beskrevet i denne forordnings artikel 1.
   Registreringen ophører ni måneder efter datoen for denne forordnings ikrafttræden.
   Kommissionen kan ved en forordning give toldmyndighederne instruks om at ophøre med at registrere importen til Unionen af varer fremstillet af producenter, som har anmodet om fritagelse for registrering, hvis det kan fastslås, at de pågældende opfylder betingelserne for fritagelsen.
   Artikel 3
   1.   Der skal anmodes om spørgeskemaer hos Kommissionen senest 15 dage efter denne forordnings ikrafttræden.
   2.   Medmindre andet er angivet, skal interesserede parter henvende sig til Kommissionen, fremsætte deres synspunkter skriftligt og indsende besvarelser af spørgeskemaer eller andre oplysninger senest 37 dage efter datoen for denne forordnings ikrafttræden, hvis der skal tages hensyn til deres bemærkninger i forbindelse med undersøgelsen.
   3.   Producenter i Kina, som ønsker fritagelse for registrering af import eller for foranstaltninger, skal indgive en behørigt dokumenteret anmodning herom inden for samme frist på 37 dage.
   4.   Interesserede parter kan også anmode om at blive hørt af Kommissionen inden for samme frist på 37 dage.
   5.   Oplysninger, som indgives til Kommissionen i forbindelse med undersøgelser af handelspolitiske beskyttelsesforanstaltninger, er ikke omfattet af ophavsrettigheder. Interesserede parter skal, før de forelægger Kommissionen oplysninger og data, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af undersøgelsen, oplysningerne og dataene i en form, der gør det muligt for dem at udøve deres ret til forsvar.
   6.   Alle skriftlige bemærkninger, herunder de oplysninger, hvorom der anmodes i denne forordning, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal være forsynet med påtegningen »Limited«
       (7).
   7.   Interesserede parter, der indgiver oplysninger, der er forsynet med påtegningen »Limited«, anmodes om at indgive ikke-fortrolige sammendrag heraf, som forsynes med påtegningen »For inspection by interested parties«, jf. grundforordningens artikel 19, stk. 2. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Hvis en interesseret part indsender fortrolige oplysninger uden også at indsende et ikkefortroligt sammendrag, der opfylder kravene til form og indhold, kan der ses bort fra sådanne fortrolige oplysninger.
   8.   Interesserede parter opfordres til at fremsætte deres bemærkninger og anmodninger pr. e-mail, herunder scannede fuldmagter og erklæringer, dog med undtagelse af omfattende besvarelser, der skal indleveres på en CD-ROM eller DVD, der enten afleveres personligt eller sendes anbefalet. Ved brug af e-mail udtrykker de interesserede parter accept af de regler, der gælder for elektronisk kommunikation, og som findes i dokumentet »Korrespondance med Europa-Kommissionen i handelsbeskyttelsessager«, der er tilgængeligt på Generaldirektoratet for Handels hjemmeside: http://trade.ec.europa.eu/doclib/docs/2014/june/tradoc_152565.pdf. Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indsendelse af bemærkninger pr. e-mail.
   Kommissionens postadresse:

               Europa-Kommissionen

               Generaldirektoratet for Handel

               Direktorat H

               Kontor: CHAR 04/039

               1040 Bruxelles

               BELGIEN

               E-mail: TRADE-AC-ALU-FOIL@ec.europa.eu

         Artikel 4
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. maj 2016.

            På Kommissionens vegne

         Jean-Claude JUNCKER

            Formand

      (1)  EUT L 343 af 22.12.2009, s. 51.

      (2)  Kommissionens gennemførelsesforordning (EU) 2015/2384 af 17. december 2015 om indførelse af en endelig antidumpingtold på importen af visse typer folie af aluminium med oprindelse i Folkerepublikken Kina og om afslutning af proceduren vedrørende importen af visse typer folie af aluminium med oprindelse i Brasilien efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 332 af 18.12.2015, s. 63).

      (3)  Rådets forordning (EF) nr. 925/2009 af 24. september 2009 om indførelse af en endelig antidumpingtold og om endelig opkrævning af den midlertidige antidumpingtold på importen af visse typer folie af aluminium med oprindelse i Armenien, Brasilien og Folkerepublikken Kina (EUT L 262 af 6.10.2009, s. 1).

      (4)  I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558) betragtes to personer som værende indbyrdes afhængige, hvis en af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt, b) de anses juridisk set for interessenter eller kompagnoner, c) de er arbejdsgiver og arbejdstager, d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret, e) den ene af dem kontrollerer direkte eller indirekte den anden part, f) de kontrolleres begge direkte eller indirekte af en tredjemand, g) de kontrollerer tilsammen direkte eller indirekte en tredjemand, h) de er medlem af samme familie. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1) forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne.

      (5)  Dog kan producenter, selv om de er forretningsmæssigt forbundet i ovennævnte betydning med virksomheder, der er omfattet af de nuværende foranstaltninger over for importen med oprindelse i Kina, alligevel bevilges fritagelse, hvis der ikke er noget, der tyder på, at forholdet til de virksomheder, der er omfattet af de oprindelige foranstaltninger, er blevet indgået for eller brugt til at omgå de oprindelige foranstaltninger.

      (6)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger EFT L 8 af 12.1.2001, s. 1.

      (7)  Et dokument med påtegningen »Limited« er et fortroligt dokument i henhold til artikel 19 i Rådets forordning (EF) nr. 1225/2009 (EUT L 343 af 22.12.2009, s. 51) og artikel 6 i WTO-aftalen om anvendelse af artikel VI i GATT 1994 (antidumpingaftalen). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).


title: Kommissionens gennemførelsesforordning (EU) 2017/61 af 14. december 2016 om godkendelse af 4-allyl-2,6-dimethoxyphenol og eugenylacetat som fodertilsætningsstoffer til alle dyrearter undtagen fisk og fjerkræ (EØS-relevant tekst. )

text:
                  17.1.2017

                  DA

                  Den Europæiske Unions Tidende

                  L 13/181

            KOMMISSIONENS GENNEMFØRELSESFORORDNING (EU) 2017/61
      af 14. december 2016
      om godkendelse af 4-allyl-2,6-dimethoxyphenol og eugenylacetat som fodertilsætningsstoffer til alle dyrearter undtagen fisk og fjerkræ
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
      ud fra følgende betragtninger:

                  (1)

                  Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                  (2)

                  4-allyl-2,6-dimethoxyphenol og eugenylacetat blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til alle dyrearter. Disse tilsætningsstoffer blev derpå opført i registret over fodertilsætningsstoffer som eksisterende produkter, jf. artikel 10, stk. 1, i forordning (EF) nr. 1831/2003. 4-allyl-2,6-dimethoxyphenol og eugenylacetat til fjerkræ og fisk vil ikke blive tilladt på ny, da de blev trukket tilbage af ansøgeren.

                  (3)

                  I henhold til artikel 10, stk. 2, i forordning (EF) nr. 1831/2003 sammenholdt med samme forordnings artikel 7 er der indgivet en ansøgning om en ny vurdering af 4-allyl-2,6-dimethoxyphenol og eugenylacetat som tilsætningsstoffer til foder til alle dyrearter. Ansøgeren anmodede om, at disse tilsætningsstoffer klassificeres i tilsætningsstofkategorien »sensoriske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                  (4)

                  Den Europæiske Fødevaresikkerhedsautoritet (»autoriteten«) konkluderede i sin udtalelse af 15. november 2011 (3), at 4-allyl-2,6-dimethoxyphenol og eugenylacetat under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede yderligere, at funktionen for 4-allyl-2,6-dimethoxyphenol og eugenylacetat i foder ligner stoffernes funktion i fødevarer. Autoriteten har allerede konkluderet, at disse stoffer er effektive, da de forbedrer fødevarens lugt eller smag. Konklusionen kan derfor udvides til foder. Autoriteten er ikke i stand til at evaluere anvendelsen af 4-allyl-2,6-dimethoxyphenol og eugenylacetat i drikkevand. Disse stoffer kan dog anvendes i foderblandinger, der efterfølgende administreres gennem vand.

                  (5)

                  Der bør være restriktioner og betingelser for at forbedre kontrollen. Da der ikke er sikkerhedshensyn, der kræver fastsættelse af et maksimumsindhold, og under hensyntagen til autoritetens nye vurdering, bør det anbefalede indhold angives på etiketten til tilsætningsstoffet. Hvis det anbefalede indhold overskrides, bør visse oplysninger angives på etiketten til forblandinger, foderblandinger og fodermidler.

                  (6)

                  Autoriteten konkluderede, at 4-allyl-2,6-dimethoxyphenol er lokalirriterende for øjne og hud, og at eugenylacetat er lokalirriterende for hud. Der bør derfor træffes passende beskyttelsesforanstaltninger. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffer i foder, der er blevet forelagt af det i henhold til forordning (EF) nr. 1831/2003 oprettede referencelaboratorium.

                  (7)

                  Vurderingen af 4-allyl-2,6-dimethoxyphenol og eugenylacetat viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse stoffer godkendes som anført i bilaget til nærværende forordning.

                  (8)

                  Da der ikke er sikkerhedshensyn, som kræver øjeblikkelig anvendelse af ændringerne af betingelserne for godkendelsen af 4-allyl-2,6-dimethoxyphenol og eugenylacetat, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

                  (9)

                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

            VEDTAGET DENNE FORORDNING:
      Artikel 1
      Godkendelse
      De i bilaget opførte stoffer, der tilhører tilsætningsstofkategorien »sensoriske tilsætningsstoffer« og den funktionelle gruppe »aromastoffer«, tillades anvendt som fodertilsætningsstoffer på de betingelser, der er fastsat i bilaget.
      Artikel 2
      Overgangsforanstaltninger
      1.   De i bilaget opførte stoffer og forblandinger, der indeholder disse stoffer, som er produceret og mærket før den 6. august 2017 i overensstemmelse med de regler, der finder anvendelse før den 6. februar 2017, kan fortsat markedsføres og anvendes, indtil de eksisterende lagre er opbrugt.
      2.   Foderblandinger og fodermidler, der indeholder de i bilaget omhandlede stoffer, som er produceret og mærket før den 6. februar 2018 i overensstemmelse med de regler, der finder anvendelse før den 6. februar 2017, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der indgår i fødevareproduktion.
      3.   Foderblandinger og fodermidler, der indeholder de i bilaget omhandlede stoffer, som er produceret og mærket før den 6. februar 2019 i overensstemmelse med de regler, der finder anvendelse før den 6. februar 2017, kan fortsat markedsføres og anvendes, indtil de eksisterende lagre er opbrugt, hvis de er bestemt til dyr, der ikke indgår i fødevareproduktion.
      Artikel 3
      Ikrafttræden
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 14. december 2016.

               På Kommissionens vegne

            Jean-Claude JUNCKER

               Formand

         (1)  EFT L 268 af 18.10.2003, s. 29.

         (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

         (3)  EFSA Journal 2011;9(12):2440.

         BILAG

                     Tilsætningsstoffets identifikationsnummer

                     Navn på indehaveren af godkendelsen

                     Tilsætningsstof

                     Sammensætning, kemisk betegnelse, beskrivelse, analysemetode

                     Dyreart eller -kategori

                     Maksimumsalder

                     Minimumsindhold

                     Maksimumsindhold

                     Andre bestemmelser

                     Godkendelse gyldig til

                     mg aktivstof/kg fuldfoder med et vandindhold på 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Kategori: Sensoriske tilsætningsstoffer Funktionel gruppe: Aromastoffer

                     2b04051

                     —

                     4-allyl-2,6-dimethoxyphenol

                        Tilsætningsstoffets sammensætning

                     4-allyl-2,6-dimethoxyphenol

                        Aktivstoffets karakteristika

                     4-allyl-2,6-dimethoxyphenol
                     Fremstillet ved kemisk syntese
                     Renhed: mindst 98 %
                     Kemisk formel: C11H14O3

                     CAS-nummer: 6627-88-9
                     FLAVIS-nr. 04.051

                        Analysemetode
                         (1)

                     Til bestemmelse af 4-allyl-2,6-dimethoxyphenol i fodertilsætningsstoffet og smagsgivende forblandinger:
                     gaskromatografi-massespektrometri med retention time locking GC-MS-RTL

                     Alle dyrearter undtagen fisk og fjerkræ)

                     —

                     —

                     —

                                 1)

                                 Tilsætningsstoffet anvendes i foder som forblanding.

                                 2)

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3)

                                 Det anbefalede maksimumsindhold af aktivstoffet er: 5 mg/kg fuldfoder med et vandindhold på 12 %.

                                 4)

                                 På etiketten for tilsætningsstoffet skal angives:
                                 »Anbefalet maksimumsindhold af aktivstoffet i fuldfoder med et vandindhold på 12 %: 5 mg/kg«

                                 5)

                                 Funktionel gruppe, identifikationsnummer, navn på aktivstoffet og tilsat mængde skal angives på etiketten til forblandinger, fodermidler og foderblandinger, hvis det følgende indhold af aktivstoffet i fuldfoderet med et vandindhold på 12 % overskrides: 5 mg/kg

                                 6)

                                 For brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved hudkontakt eller øjenkontakt. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder sikkerhedsbriller og -handsker.

                     6. februar 2027

                     2b09020

                     —

                     Eugenylacetat

                        Tilsætningsstoffets sammensætning

                     Eugenylacetat

                        Aktivstoffets karakteristika

                     Eugenylacetat
                     Fremstillet ved kemisk syntese
                     Renhed: mindst 98 %
                     Kemisk formel: C12H14O3

                     CAS-nummer: 93-28-7
                     FLAVIS-nr. 09.020

                        Analysemetode
                         (1)

                     Til bestemmelse af eugenylacetat i fodertilsætningsstoffet og smagsgivende forblandinger:
                     gaskromatografi-massespektrometri med retention time locking GC-MS-RTL

                     Alle dyrearter undtagen fisk og fjerkræ.

                     —

                     —

                     —

                                 1)

                                 Tilsætningsstoffet anvendes i foder som forblanding.

                                 2)

                                 I brugsvejledningen for anvendelsen af tilsætningsstoffet og forblandinger angives oplagrings- og stabilitetsbetingelserne.

                                 3)

                                 Det anbefalede maksimumsindhold af aktivstoffet er: 5 mg/kg fuldfoder med et vandindhold på 12 %.

                                 4)

                                 På etiketten for tilsætningsstoffet skal angives:
                                 »Anbefalet maksimumsindhold af aktivstoffet i fuldfoder med et vandindhold på 12 %: 5 mg/kg«

                                 5)

                                 Funktionel gruppe, identifikationsnummer, navn på aktivstoffet og tilsat mængde skal angives på etiketten til forblandinger, fodermidler og foderblandinger, hvis det følgende indhold af aktivstoffet i fuldfoderet med et vandindhold på 12 % overskrides: 5 mg/kg

                                 6)

                                 Til brugerne af tilsætningsstoffet og forblandingerne skal foderstofvirksomhedslederne iværksætte driftsprocedurer og administrative foranstaltninger med henblik på at imødegå risici ved hudkontakt. I tilfælde, hvor risiciene ikke kan reduceres til et acceptabelt niveau ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder handsker.

                     6. februar 2027

            (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2015/1748 af 30. september 2015 om fravigelse for ansøgningsåret 2015 af artikel 75, stk. 1, tredje afsnit, i Europa-Parlamentets og Rådets forordning (EU) nr. 1306/2013 for så vidt angår størrelsen af forskud på direkte betalinger og areal- og dyrerelaterede foranstaltninger til udvikling af landdistrikter og af artikel 75, stk. 2, første afsnit, i samme forordning for så vidt angår direkte betalinger

text:
               1.10.2015

               DA

               Den Europæiske Unions Tidende

               L 256/9

         KOMMISSIONENS GENNEMFØRELSESFORORDNING (EU) 2015/1748
   af 30. september 2015
   om fravigelse for ansøgningsåret 2015 af artikel 75, stk. 1, tredje afsnit, i Europa-Parlamentets og Rådets forordning (EU) nr. 1306/2013 for så vidt angår størrelsen af forskud på direkte betalinger og areal- og dyrerelaterede foranstaltninger til udvikling af landdistrikter og af artikel 75, stk. 2, første afsnit, i samme forordning for så vidt angår direkte betalinger
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 75, stk. 3, og
   ud fra følgende betragtninger:

               (1)

               Ifølge artikel 75, stk. 1, tredje afsnit, i forordning (EU) nr. 1306/2013 kan medlemsstaterne fra den 16. oktober til den 30. november udbetale forskud på op til 50 % på direkte betalinger som omhandlet i Europa-Parlamentets og Rådets forordning (EU) nr. 1307/2013 (2) og op til 75 % på areal- og dyrerelaterede støtteforanstaltninger som omhandlet i Europa-Parlamentets og Rådets forordning (EU) nr. 1305/2013 (3).

               (2)

               Det fremgår af artikel 75, stk. 2, i forordning (EU) nr. 1306/2013, at de betalinger, der henvises til i samme artikels stk. 1, herunder forskud på direkte betalinger, ikke må foretages, før de administrative kontroller og kontroller på stedet, som skal udføres i henhold til forordningens artikel 74, er blevet afsluttet. For så vidt angår areal- og dyrerelaterede støtteforanstaltninger til fordel for udvikling af landdistrikter, kan forskuddene dog i henhold artikel 75, stk. 2, i forordning (EU) nr. 1306/2013, udbetales, efter at de administrative kontroller, jf. artikel 59, stk. 1, i samme forordning, er blevet afsluttet.

               (3)

               Den økonomiske situations alvor inden for visse landbrugssektorer og særligt på markedet for mejeriprodukter har skabt store finansielle vanskeligheder og likviditetsproblemer for støttemodtagerne. Dette falder sammen med det første år i gennemførelsen af de nye ordninger for direkte betalinger. Som følge af de vanskeligheder, som medlemsstaterne oplever i forbindelse med den praktiske gennemførelse af ordningerne, er forvaltningen af enkeltansøgninger, støtteansøgninger og betalingsanmodninger samt ansøgninger om tildeling af betalingsrettigheder eller om en forhøjelse af værdien af betalingsrettigheder i henhold til grundbetalingsordningen blevet forsinket. De nødvendige kontroller bliver derfor formentlig afsluttet senere end normalt og udbetalingerne til støttemodtagerne sandsynligvis udskudt.

               (4)

               Dette sammenfald af ekstraordinære omstændigheder og de finansielle vanskeligheder, som støttemodtagerne oplever som følge deraf, er det nødvendigt at afhjælpe disse vanskeligheder ved at gøre det muligt for støttemodtagerne at absorbere tab, indtil markedet har stabiliseret sig.

               (5)

               Det er derfor berettiget at fravige artikel 75, stk. 1, tredje afsnit, i forordning (EU) nr. 1306/2013 for at give medlemsstaterne mulighed for at udbetale højere forskud til støttemodtagerne for ansøgningsåret 2015.

               (6)

               Princippet om først at udbetale direkte betalinger, efter at samtlige administrative kontroller og kontroller på stedet er afsluttet, er selve grundlaget for den sikkerhed, der opnås i kraft af det integrerede forvaltnings- og kontrolsystem. I lyset af de alvorlige vanskeligheder, som støttemodtagerne står over for, er det som en ekstraordinær foranstaltning for ansøgningsåret 2015 dog nødvendigt at fravige artikel 75, stk. 2, første afsnit, i forordning (EU) nr. 1306/2013 for at gøre det muligt at udbetale forskud på direkte betalinger, efter at de administrative kontroller, jf. artikel 28 og 29 i Kommissionens gennemførelsesforordning (EU) nr. 809/2014 (4), er afsluttet. Det er dog yderst vigtigt, at en sådan fravigelse ikke forhindrer en forsvarlig økonomisk forvaltning og kravet om tilstrækkelig sikkerhed. De medlemsstater, der anvender denne fravigelse, er således ansvarlige for at træffe alle fornødne foranstaltninger for at sikre, at overbetalinger undgås, og at eventuelle uretmæssigt udbetalte beløb rent faktisk inddrives hurtigt. Hvis der gøres brug af fravigelsen, skal dette derudover fremgå af forvaltningserklæringen for regnskabsåret 2016, jf. artikel 7, stk. 3, litra b), i forordning (EU) nr. 1306/2013.

               (7)

               I lyset af de alvorlige finansielle vanskeligheder, som støttemodtagerne oplever på nuværende tidspunkt, bør denne forordning træde i kraft på dagen for offentliggørelsen.

               (8)

               Foranstaltningerne i denne forordning er i overensstemmelse med udtalelse fra Komitéen for Landbrugsfondene, Forvaltningskomitéen for Direkte Betalinger og Komitéen for Udvikling af Landdistrikterne —

         VEDTAGET DENNE FORORDNING:
   Artikel 1
   Uanset artikel 75, stk. 1, tredje afsnit, i forordning (EU) nr. 1306/2013 må medlemsstaterne for så vidt angår ansøgningsåret 2015 udbetale forskud på op til 70 % på de direkte betalinger, der er anført i bilag I til forordning (EU) nr. 1307/2013, og op til 85 % på støtte, der ydes til udvikling af landdistrikterne, jf. artikel 67, stk. 2, i forordning (EU) nr. 1306/2013.
   Artikel 2
   Uanset artikel 75, stk. 2, første afsnit, i forordning (EU) nr. 1306/2013 må medlemsstaterne for så vidt angår ansøgningsåret 2015 udbetale forskud på de direkte betalinger, der er anført i bilag I til forordning (EU) nr. 1307/2013, efter af de administrative kontroller i artikel 74 i forordning (EU) nr. 1306/2013 er blevet afsluttet.
   Artikel 3
   De medlemsstater, der anvender artikel 2 i nærværende forordning, skal i forvaltningserklæringen for regnskabsåret 2016, jf. artikel 7, stk. 3, litra b), i forordning (EU) nr. 1306/2013, bekræfte, at overbetalinger til støttemodtagere er blevet undgået, og at uretmæssigt udbetalte beløb rent faktisk er blevet inddrevet hurtigt på grundlag af verifikation af alle fornødne oplysninger.
   Artikel 4
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. september 2015.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 549.

      (2)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådet forordning (EF) nr. 637/2008 og Rådet forordning (EF) nr. 73/2009 (EUT L 347 af 20.12.2013, s. 608).

      (3)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

      (4)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).


title: Kommissionens gennemførelsesforordning (EU) nr. 710/2013 af 24. juli 2013 om tarifering af varer i den kombinerede nomenklatur

text:
               25.7.2013

               DA

               Den Europæiske Unions Tidende

               L 200/14

         KOMMISSIONENS GENNEMFØRELSESFORORDNING (EU) Nr. 710/2013
   af 24. juli 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.

               (5)

               Foranstaltningerne i denne forordning er i overensstemmelse med udtalelse fra Toldkodeksudvalget —

         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juli 2013.

            På Kommissionens vegne For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  EFT L 302 af 19.10.1992, s. 1.

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  En enhed (såkaldt »modtager til trafikmeldingskanaler (TMC — Traffic Message Channel)«) bestående af en FM-modtager, et antennekabel og en strømforsyning. Den er udstyret med et USB-stik.
                  Enheden modtager telemetriske signaler med trafikinformation gennem en trafikmeldingskanal på FM-radiotransmissionsbåndet. Enheden tilsluttes via et USB-stik til en GPS-modtager (Global Positioning System), som behandler de telemetriske signaler og viser trafikinformationerne på skærmen.
                  Enheden modtager ikke lydsignaler.

                  8517 69 39

                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8517, 8517 69 og 8517 69 39.
                  Da enheden kun fungerer, når den er tilsluttet en GPS, og den udvider GPS'ens funktionalitet, betragtes den som tilbehør til en GPS og tariferes derfor særskilt.
                  Enheden modtager ikke lydsignaler. Tarifering under pos. 8527 som modtagere til radiofoni er derfor udelukket.
                  Enheden er ikke bærbar, da den kun fungerer, når den er tilsluttet en GPS. Derudover kan enheden ikke alene udføre funktionerne kald, alarmering og søgning af personer, da den kun modtager telemetriske signaler. Tarifering under pos. 8517 69 31 som bærbare modtagere til kald, alarmering og søgning af personer er derfor udelukket.
                  Enheden tariferes derfor under KN-kode 8517 69 39 som andre apparater til at sende eller modtage tale, billeder eller andre data, herunder apparater til kommunikation via kabelnet eller trådløse netværk (se også Forklarende Bemærkninger til KN, pos. 8517 69 39, punkt 6).


title: Kommissionens gennemførelsesforordning (EU) 2015/1553 af 17. september 2015 om fastsættelse af tildelingskoefficienten for de mængder, der er omfattet af ansøgninger om importlicens, som er indgivet i perioden 1.-7. september 2015, inden for rammerne af de toldkontingenter for fjerkrækød, der er åbnet ved forordning (EF) nr. 1385/2007

text:
               18.9.2015

               DA

               Den Europæiske Unions Tidende

               L 242/46

         KOMMISSIONENS GENNEMFØRELSESFORORDNING (EU) 2015/1553
   af 17. september 2015
   om fastsættelse af tildelingskoefficienten for de mængder, der er omfattet af ansøgninger om importlicens, som er indgivet i perioden 1.-7. september 2015, inden for rammerne af de toldkontingenter for fjerkrækød, der er åbnet ved forordning (EF) nr. 1385/2007
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, stk. 1 og 3, og
   ud fra følgende betragtninger:

               (1)

               Ved Kommissionens forordning (EF) nr. 1385/2007 (2) blev der åbnet årlige toldkontingenter for import af fjerkræ.

               (2)

               De mængder, som er omfattet af ansøgninger om importlicenser, der er indgivet i perioden 1.-7. september 2015 for delperioden 1. oktober-31. december 2015, overstiger for visse kontingenter de disponible mængder. Det bør derfor fastsættes, i hvilket omfang der kan udstedes importlicenser, idet der fastsættes en tildelingskoefficient, som skal anvendes på de mængder, der er ansøgt om, og som beregnes i henhold til artikel 7, stk. 2, i Kommissionens forordning (EF) nr. 1301/2006 (3).

               (3)

               For at sikre, at foranstaltningerne forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   Den tildelingskoefficient, som er anført i bilaget til denne forordning, skal anvendes på de mængder, som er omfattet af ansøgninger om importlicenser, som er indgivet i henhold til forordning (EF) nr. 1385/2007 for delperioden 1. oktober-31. december 2015.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. september 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 1385/2007 af 26. november 2007 om gennemførelsesbestemmelser til Rådets forordning (EF) nr. 774/94 for så vidt angår åbning og forvaltning af EF-toldkontingenter for import af fjerkrækød (EUT L 309 af 27.11.2007, s. 47).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      BILAG

                  Løbenummer

                  Tildelingskoefficient for ansøgninger, der er indgivet for delperioden 1. oktober-31. december 2015
                  (%)

                  09.4410

                  0,182755

                  09.4411

                  0,185414

                  09.4412

                  0,19305

                  09.4420

                  0,214407

                  09.4421

                  —

                  09.4422

                  0,214368